text: 55.000 gæster til Middelalderfestivalen
  01 september 2013 kl. 11.28
  Horsens har været en tur 500 år tilbage i tiden i denne weekend. Årets Middelalderfestival sluttede lørdag aften. 55.000 gæster har været med på tidsrejsen i år.
  Både både gøglere, godtfolk og riddere var på plads til Middelaldersfestivalen anno 2013, der fik et både fredeligt og festligt forløb.
  Flytningen af festivalen fra bymidten til området ved Fængslet har været vellykket, vurderer arrangørerne.
  Vagtchefen hos Sydøstjyllands Politi fortæller, at der generelt har været god stemning til Middelalderfestivalen. En enkelt fulderik og bare et håndgemæng er hvad politiet har i rapporten fra Middelalderen.
  